Bygning nr.6 (For detaljer og plantegninger, se Stormbringers rapport 2000) Måler i grunnplan 4,5X3 meter og er orientert i Ø-V retning. Bygget støpt i forskalet betong, men lekter i 2X4" gir indikasjon på at bygget kanskje har hatt kledning ? Taket er flatt og skråner mot NØ, det er tekket med papp og lekter. Bygget har en dør og en vindusåpning, men verken døren eller vinduet sitter i bygget. Bygget har jordgulv, og inneholder ikke noe annet enn en pumpe med anslutninger (rør) som er kappet utenfor veggen. Det er uvisst hva dette pumpehuset har pumpet - kanskje vann ut av gruvesjaktene ?

Ruin 24 (for detaljer og plantegning, se Stormbringers rapport 2000) 4,9X2,85 meter og er orientert i Ø-V retning. Det er vanskelig å fastslå hva denne konstruksjonen har tjent til - det kan være snakk om et gjerde, eller vegger i et skur. To trevegger er synlig, innhegningen er satt opp i tømmer med bordkledning og østveggen er fallt ned.

Lengst i N på åkerholmen: 1. Rundhaug. Uklart markert. Bygd av jord og stein. Påførten del rydningsstein. Urørt? Bevokst med løvtrær, løvkratt og gress. D 12m, h 1m. 22m S for 1: 2. Rundhaug. Klart markert. Bygd av jord og stein. Søkk i toppen. Bevokst med ei furu, løvtrær og gress. D 15m, h 1,75m. Kant i kant med og V for 2: 3. Rundhaug. Klart markert. Bygd av jord og stein. Søkk i toppen. Bevokst med løvtrær, løvkratt og gress. Ei furu står på haugen. D 14m, h 1,2m. 2m S for 3: 4. Rundhaug. Klart markert. Bygd av jord og stein. Avflatet i toppen. Påført en del rydningsstein. Bevokst med løvtrær, furuer, løvbusker og gress. D 24m, h 1,5m. Steinlegningene nevnt i Tjølling bygdebok, Bind I s 530, kunne ikke gjenfinnes.

Ruin nr.22 (For detaljer og plantegning, se Stormbringers rapport 2000) måler i grunnflate 9X6 meter og er orientert i N-S retning. Bygget har vært oppført i trevirke, men er tydelig helt nedbrent. Det eneste diagnostiske som er tilbake er deler av syllstokken i sør og øst, ellers kun noen plankebiter.

Ruin nr.23 (For detaljer og plantegning, se Stormbringers rapport 2000) måler i grunnflate 7,5X6,5 meter og er orientert i N retning. Bygget har vært oppført i trevirke, men er tydelig helt nedbrent. I N-V ligger restene etter en syllstokk, mens mot sør og nord er deler av isolasjonskasse synlig. Flettverk og murpuss antyder at bygningen har vært pusset, og vindusrammer med jerngitter ligger i tuften.

Ruin nr.25 (For detaljer og plantegning, se Stormbringers rapport 2000) måler i grunnflate 10X7,7 meter og er orientert i N-S retning. Bygget har vært oppført i trevirke, men er tydelig helt nedbrent. Murpuss antyder at bygningen har vært pusset, og det står to senger sør i ruinen. Ellers er det påfallende mye naturstein og teglstein i tuften. I og rundt tuften ligger det slengt en del søppel og skrot som rustne spiker, tønnebånd, mørtel og murstein. Det ligger også to jernovner nord for tufta. Funksjon er ukjent.

Anneksjonsskilt med stolpe i vinkeljern og jernplate med russisk tekst på toppen. Skiltet er rustent og selve platen måler 0,54X0,27 meter, total høyde er 1,33 meter.

Radiomasten i Coles Bay, bygget i jernrør med to sett barduneringer. Et fra toppen og et fra midten av masten og ned i bakken. Fra Toppen av masten går det ledning til bygning nr.6 og 7. Radiomasten er i Stormbringers rapport 2000 benevnt som R8 (ruin nr.8)

Ruin nr.15 (for detaljer og plantegning, se Stormbringers rapport 2000) måler 12X10 meter og er orientert i Ø-V retning, haugen er 1,5 meter høy. Det er i realiteten ikke snakk om noen ruin av bygningsmessig karakter, men heller kanskje en søppelhaug som fortoner seg som en "tuft" i terrenget. Selv om rester av betong og sagflis kan skimtes i haugen utgjøres de vesentlige delene av mørk humuslignende, organisk jord med innhold av dyrebein. Formen på haugen er uregelmessig og kan kanskje med rette bære betegnelsen mødding. Det er verdt å merke seg at hele dette området er meget frodig, som om det har vært gjødslet. Dette styrker antagelsen om at dette tuftkomplekset må ha inneholdt bygninger for husdyr. Ettersom Starkov aviste denne påstanden må husdyrholdet i så fall skrive seg fra før krigen - den tidsepoken vet vi svært lite om når det gjelder sosial organisering av Coles Bay.

Ruin nr.14 (For detaljert beskrivelse og plantegninger, se Stormbringers rapport 2000) Favner et område på 65X50 meter orientert i Ø-V retning. Rester etter vegger, stolper og konstruksjoner i trevirke er synlig på overflaten, men området er til dels gjengrodd. Det er mulig å se rester etter minst to bygninger, men det er vanskelig å rekonstruere sammenhengene. En av bygningene har stolpekonstruksjon kledt med panel. Bygningene er også utstyrt med ramper slik ruin nr. 13 er, og i / ved den ene av disse rampene ligger det en masse fuglefjær. Det kan være at tuften er rester etter en hønsegård eller annet hus tiknyttet husdyrhold. Tre store bryggepanner ligger slengt midt i området, mulig deler av denne tuftkonsentrasjonen har vært bryggerhus ?